Source: http://www.changenet.sk/?section=kampane&x=876843
Timestamp: 2017-01-21 10:49:07+00:00

Document:
CHANGENET.SK | Kampane | Hromadná pripomienka k návrhu zákona o sociálnych službách
pripomienka (neformálnej) Platformy za spravodlivé financovanie
sociálnych služieb a verejnosti k návrhu zákona, ktorým sa mení
a dopĺňa zákon č.
448/2008 Z. z. o sociálnych službách a o zmene a doplnení zákona
v znení neskorších predpisov v znení neskorších predpisov. MPSVR (Ministerstvo práce,
sociálnych vecí a rodiny Slovenskej republiky) predložilo
do medzirezortného pripomienkového konania návrh zákona, ktorým
sa mení a dopĺňa zákon č.
448/2008 Z. z. o sociálnych službách. Naše
návrhy reagujú
na dlhodobo neriešenú a v súčasnosti už neudržateľnú
situáciu vo financovaní sociálnych služieb pre klientov
neverejných poskytovateľov vybraných druhov sociálnych služieb.
Navrhované zmeny sú len čiastkové a neriešia systémovo
financovanie sociálnych služieb z dlhodobého hľadiska. Napriek
tomu žiadame, aby boli prijaté v tejto novele
ako opatrenia na prechodné obdobie, nakoľko občania - prijímatelia
služieb, ani poskytovatelia už nemôžu ďalej čakať. Všetci
čakáme už celých 5 rokov, každý rok s prísľubom, že
MPSVR pripraví komplexné a systémové zmeny vo financovaní
sociálnych služieb, vrátane tých, ktoré zrovnoprávnia nielen
prijímateľov, ale aj poskytovateľov sociálnych služieb,
Požadovaných zmien sme sa však dodnes nedočkali a tzv. veľká
novela je sľúbená až na budúci rok. Dôvody, ktoré MPSVR
uvádzalo boli vždy veľmi vágne (napr. je potrebné počkať na
výsledky auditu verejnej správy a pritom tie už roky máme,
finančné prostriedky nie sú zahrnuté v štátnom rozpočte,
je pred voľbami atď). Nedostali sme odpoveď na otázku, aký
zmysel mala každomesačná účasť zástupcov neverejných
poskytovateľov v pracovnej skupine k financovaniu sociálnych
služieb, ktorí tam trávili svoj drahocenný čas, keď ani po viac
ako 1,5 roku MPSVR nepredložilo žiadny návrh na systémové
riešenie financovania sociálnych služieb. Opäť si túto úlohu
odkladá na budúci rok, bez akýchkoľvek záruk. Prichádza síce
s rozsiahlou novelou, ktorá však okrem „jaslí“ nerieši
nič zásadné. Predloženými
návrhmi žiadame: zvýšiť výšku finančného
príspevku na poskytovanie sociálnej služby v zariadení pre
seniorov a v zariadení opatrovateľskej služby pre
neverejných poskytovateľov, ktoré sú upravené v prílohe
č.6 zabezpečiť čiastočné
financovanie dvoch druhov sociálnych služieb krízovej intervencie
- nízkoprahové denné centrum a nízkoprahovú sociálnu
službu pre deti a rodinu, zo štátneho rozpočtu. V obidvoch
skupinách služieb je ich financovanie v takom kritickom stave,
že zásadným spôsobom ohrozuje ich ďalšiu udržateľnosť a tým
aj dostupnosť služieb pre obyvateľov. Návrh
Legislatívnych pravidiel vlády
SR: https://www.slov-lex.sk/legislativne-procesy/SK/LP/2016/537 Hromadnú
pripomienku možno podporiť najneskôr v piatok 26. augusta 2016. Hromadná
pripomienka k návrhu zákona, ktorým sa mení a
dopĺňa zákon č. 448/2008 Z. z. o sociálnych službách a
o zmene a doplnení zákona č. 455/1991 Zb. o živnostenskom
podnikaní (živnostenský zákon) v znení neskorších predpisov v
znení neskorších predpisov. Rezortné
číslo: MPSVRSR-123456/2016 Za
bod 34 navrhujeme doplniť nové body, ktoré znejú: 35.
V § 77 sa odsek 2 dopĺňa písmenom c). ktoré znie: „c)
sumou finančného príspevku na poskytovanie sociálnej služby
podľa §78a, ak ide o sociálne služby uvedené v § 24b a v
§ 28.“. Odôvodnenie: Návrhom
sa zavádza spôsob výpočtu výšky finančného príspevku na
prevádzku, ktorý poskytuje obec aj pre vybrané dva druhy
sociálnych služieb krízovej intervencie. Cieľom je zabrániť
duplicite finančnej podpory z verejných zdrojov, nakoľko ak
na nízkoprahové denné centrum a nízkoprahovú služba pre
deti a rodinu bude štát prispievať paušálnou sumou
príspevku, obec, ktorá obligatórne má poskytovať finančný
príspevok na prevádzku vybraných druhov služieb krízovej
intervencie, zníži tento príspevok o sumu finančného
príspevku poskytnutého na rozpočtový rok zo štátneho rozpočtu
podľa § 78a. Túto
pripomienku považujeme za zásadnú 36.
V § 78a sa odsek 1 dopĺňa písmenami e) a f), ktoré znejú: „e) nízkoprahové denné
centrum f)
nízkoprahová sociálna služba pre deti a rodinu.“. Odôvodnenie: Navrhuje
sa, aby sa štát začal podieľať a finančne participoval aj
na financovaní ďalších vybraných druhov sociálnych služieb
krízovej intervencie a to konkrétne na nízkoprahové denné
centru a nízkoprahovú sociálnu službu pre deti a rodinu
a nielen na financovaní sociálnej služby v nocľahárni.
Navrhovaná zmena vytvára podmienky na to, aby lokálna samospráva
mohla zvládnuť svoje obligatórne povinnosti, nakoľko jej hlavným
argumentom pri neplnení si svojich zákonných povinností a to
aj vo vzťahu k sociálnej službe pre ľudí bez domova a pre
deti a rodiny v nepriaznivej krízovej sociálnej situácii
v nízkoprahovom dennom centre a v nízkoprahovej
službe pre deti a rodinu je skutočnosť, že v rámci
decentralizácie a presunu kompetencií, na tieto druhy
sociálnych služieb, neboli obciam/mestám „zabezpečené“
potrebné finančné prostriedky. Z uvedených
dôvodov menované druhy sociálnych služieb krízovej intervencie
na území celého Slovenska len prežívajú a nie sú zo
strany obcí financované vôbec alebo len symbolickými a
nedostatočnými sumami, z ktorých nie je možné prevádzkovať
dané sociálne služby. Neverejní poskytovatelia týchto služieb
sa nachádzajú pravidelne (aj každé tri mesiace) na pokraji
krachu, nakoľko nemajú potrebné finančné prostriedky na
zaplatenie mzdy a odvodov svojich zamestnancov. Situáciu nerieši
ani možnosť čerpania zdrojov EK, nakoľko len obmedzené množstvo
subjektov má možnosť tieto prostriedky čerpať. Ak sú v danej
lokalite 2 poskytovatelia tejto služby, finančne môže byť
podporený len jeden z nich, napriek tomu, že potreby klientov
danej komunity nevie jeden poskytovateľ zabezpečiť. Navyše
prostriedky z Operačného programu Ľudské zdroje sú len
dočasným riešením pre niektorých poskytovateľov a nie
systémovým riešením. O význame a efektivite uvedených
sociálnych služieb krízovej intervencie niet snáď žiadnych
pochýb, hrajú dôležitú úlohu v systéme sociálnej podpory
a to nielen odkázaným občanom, ale aj ostatnému
obyvateľstvu, nakoľko okrem konkrétnej pomoci a podpory
klientom, ktorí sa prostredníctvom týchto služieb môžu sociálne
začleniť alebo vyhnúť ohrozeniu z vylúčenia, pôsobia aj
preventívne a v prospech všetkých obyvateľov danej
komunity. Túto
V § 78a ods.3 sa za slová „č.6“ vkladajú slová „
a č. 6a.“. Odôvodnenie: Ide
o legislatívno technickú zmenu v nadväznosti na navrhnuté
zmeny v ustanovení § 78a odsek 1 zákona, ktorými sa dopĺňajú
nové druhy sociálnej služby krízovej intervencie, na ktorých
financovaní bude participovať aj štát prostredníctvom finančného
príspevku na poskytovanie sociálnej služby. Preto bolo potrebné
doplniť prílohu č.6 o novú prílohu č.6a, v ktorej je
upravená výška príspevku na tieto druhy sociálnych služieb.
V § 78a odsek 4 sa na konci pripája táto veta: „To neplatí, ak
ide o sociálnu službu uvedenú v § 24b a v § 28.“. Odôvodnenie: Ide
zmeny v ustanovení § 77 odsek 2 (spôsob výpočtu výšky
finančného príspevku na prevádzku).
bod 56 navrhujeme doplniť nové body, ktoré znejú: 57.
V prílohe č.6 v druhom riadku v prvom stĺpci sa
nahrádzajú slová „320 eur“ slovami „405 eur“, v druhom
riadku v druhom stĺpci sa slová „3 840 eur“
nahrádzajú slovami „4 860 eur“ a v treťom
riadku v prvom stĺpci sa nahrádzajú slová „320 eur“
slovami „405 eur“, v treťom riadku v druhom stĺpci sa
slová „3 840 eur“ nahrádzajú slovami „4 860 eur.“. Príloha
č. 6 Druh
sociálnej služby Pôvodné
znenie - Výška
finančného príspevku na jedno miesto v zariadení
mesiac Navrhovaná
zmena - Výška
mesiac Pôvodné
rozpočtový rok Navrhovaná
rozpočtový rok nocľaháreň 120 eur 120 eur 1 440 eur 1 440
eur zariadenie pre seniorov 320 eur 405 eur 3 840 eur 4 860 eur zariadenie
opatrovateľskej služby 320 eur 405 eur 3 840 eur 4 860 eur denný stacionár 184 eur 184 eur 2 208 eur 2 208 eur Odôvodnenie:
zmenou sa upravuje v prílohe č.6 výška mesačného a ročného
finančného príspevku na poskytovanie sociálnej služby pre
neverejných poskytovateľov v zariadení pre seniorov
a v zariadení opatrovateľskej služby na jedného
prijímateľa, a to zo sumy 320 eur mesačne na sumu 405 eur
mesačne a suma 3 840 ročne na jedného prijímateľa sa
navrhuje zvýšiť na 4860 eur. Dôvodom
navrhovanej zmeny je skutočnosť, že súčasná výška finančného
príspevku, ktorú poskytuje štát prostredníctvom MPSVR SR je
veľmi nízka a nie je možné z nej pokryť ani len
náklady(mzda) opatrovania, t.j. zabezpečenia pomoci pri odkázanosti
na pomoc inej fyzickej osoby. Pričom práve v týchto
zariadeniach sa nachádzajú klienti, ktorí sú odkázaní na
najvyšší stupeň odkázanosti a podpory. Je potrebné uviesť,
že v súčasnosti sú do pobytových celoročných zariadení
tohto typu umiestňovaní výlučne klienti s najvyššími
stupňami odkázanosti, tj. vyžadujúci 24 hodinovú starostlivosť
a to tak v rámci dňa ako aj noci a nie klienti,
ktorí sú schopní si zabezpečovať životne dôležité úkony
sami, ako to bolo v minulosti. Na
rozdiel od verejných poskytovateľov, ktorých zriaďovateľom je
obec a ktorých napriek tomu podporuje finančne aj štát, pre
neverejných poskytovateľov týchto druhov sociálnych služieb, je
práve finančný príspevok zo štátu jediným zdrojom príjmu
z verejných zdrojov. Vzhľadom na nízku výšku tejto verejnej
podpory zo štátu nemajú neverejní poskytovatelia inú možnosť,
len reálne a nevyhnutné ekonomicky oprávnené náklady
poskytovanej sociálnej služby dofinancovávať z úhrad
prijímateľov sociálnej služby a z vlastných zdrojov.
V dôsledku toho sa však dostávajú klienti neverejných
poskytovateľov do znevýhodneného a diskriminačného
postavenia v porovnaní s klientmi verejných
poskytovateľov. Klienti neverejných poskytovateľov sú tak nútení
platiť neporovnateľne vyššie úhrady ako klienti verejných
poskytovateľov a to bez ohľadu na to, či na to majú alebo
nie. Klienti neverejných poskytovateľov pritom nemôžu nijako
ovplyvniť skutočnosť, že ich neverejnému poskytovateľovi sa
neprispieva rovnakým spôsobom a za rovnakých podmienok ako
verejným poskytovateľom.. Títo sú navyše plne kapacitne obsadení
pre nízku úhradu a tak si ich klient ani nemá možnosť
vybrať. Pri porovnávaní kapacity verejných a neverejných
poskytovateľov sociálnych služieb tohto druhu, neverejní
poskytovatelia v súlade s filozofiou poskytovania
sociálnych služieb rodinného typu, ku ktorej sa hlási aj vláda
SR, v prevažnej miere poskytujú svoje sociálne služby
v nízkokapacitných zariadeniach. Tým sa však objektívne
zvyšujú ich náklady na jedného prijímateľa sociálnej služby
v porovnaní s verejnými zariadeniami s vysokou kapacitou. Navrhované zvýšenie
finančného príspevku zo štátu na sumu 405 eur mesačne na
jedného prijímateľa sociálnej služby má svoje ratio. Bez tohto
zvýšenia nedokážu poskytovatelia sociálnych služieb v SR
zvýšiť mzdy opatrovateľov, ktoré sa pre nedostatok zdrojov
v sociálnej oblasti nezvyšovali vyše 20 rokov. Finančné
príspevky na úhradu nákladov na poskytovanie sociálnych služieb
pre odkázaných klientov z rozpočtu MPSVR SR sú v súčasnosti
na úrovni príspevkov v roku 1998, pričom vtedy výška minimálnej
mzdy bola cca 98 € mesačne. V súčasnosti predstavuje
minimálna mzda bez odvodov sumu 405 € mesačne a mzdové
náklady s odvodmi predstavujú zhruba 70% všetkých ekonomicky
oprávnených nákladov na sociálne služby pre odkázaných
klientov, prevažne seniorov. Túto
Za prílohu č.6 sa vkladá nová príloha č.6a, ktorá znie: „ Príloha
č.6a k zákonu č.448/2008 Z.z. v znení zákona
č............2016 Z.z. Výška
finančného príspevku na poskytovanie sociálnej služby podľa §
78a Príloha
č. 6a Druh
sociálnej služby Výška
finančného príspevku pre jedného poskytovateľa na mesiac Výška
finančného príspevku pre jedného poskytovateľa na rozpočtový
rok nízkoprahové denné
centrum s kapacitou do 40 prijímateľov 1 900 eur 22 800
eur nízkoprahové denné
centrum s kapacitou nad 40 prijímateľov 3 800 eur 45 600
eur nízkoprahová sociálna
služba pre deti a rodinu s kapacitou do 40 prijímateľov 1 900 eur 22 800
služba pre deti a rodinu s kapacitou nad 40
prijímateľov 3 800 eur 45 600
eur Odôvodnenie:
V nadväznosti
na navrhované zmeny v ustanovení § 78a, je v návrhu
spracovaná nová príloha č.6a, v ktorej sú ustanovené výšky
jedného poskytovateľa nízkoprahového denného centra a
nízkoprahovej sociálnej služby pre deti a rodinu a to
paušálnou sumou podľa kapacity poskytovateľa daného druhu
sociálnej služby s tým, že pre poskytovateľa týchto
služieb s kapacitou do 40 sa navrhuje výška finančného
príspevku 1900 eur na mesiac a 22 800 eur na rozpočtový rok
a pre poskytovateľa danej sociálnej služby s kapacitou
nad 40 prijímateľov sa navrhuje suma 3800 eur na mesiac a 45 600
eur na rozpočtový rok.
Podotýkame,
že počet 2 zamestnancov, z ktorého sa odvíja výška
paušálnej sumy(1900 eur) pri kapacite 40 bola navrhnutá
z odborných a prevádzkových dôvodov, nakoľko žiadne
zariadenie daného druhu nemôže poskytovať sociálnu službu len
s jedným zamestnancom. Výška
finančného príspevku oboch uvedených nízkoprahových služieb na
jeden mesiac z dôvodov už vyššie uvedených bola navrhnutá
s ohľadom na potrebu zabezpečiť pre poskytovateľa minimálne
náklady na mzdu dvoch zamestnancov, najmä sociálnych pracovníkov
alebo asistentov sociálnej práce pri kapacite do 40 prijímateľov
sociálnej služby a náklady na štyroch zamestnancov, najmä
sociálnych pracovníkov alebo asistentov sociálnej práce pri
kapacite nad 40 prijímateľov sociálnej služby. Paušálna suma
1900 eur na jeden mesiac pre jedného poskytovateľa danej
nízkoprahovej sociálnej služby vychádza zo superhrubej mzdy 950
eur mesačne na jedného zamestnanca(ide o priemernú mzdu
v odvetví zdravotníctva a sociálnej starostlivosti),
pričom brutto mzda predstavuje 703 eur a netto mzda 553,49 eur.
Bez finančného príspevku na uvedené druhy sociálnych služieb,
nie je možné tieto sociálne služby kontinuálne a bez
ohrozenia klientov a poskytovateľa zabezpečovať a navrhovaný
finančný príspevok zo štátneho rozpočtu predstavuje len
„príspevok štátu“ na čiastočné pokrytie nákladov týchto
druhov sociálnych služieb. Túto
pripomienku považujeme za zásadnú Všetky
pripomienky majú charakter zásadnej pripomienky. V
prípade, že MPSVR SR nevyhovie hromadnej pripomienke, žiadame
nižšie uvedení zástupcovia. Oprávnenie
zastupovať predkladateľa hromadnej pripomienky pri rokovaní o
pripomienke majú: Lýdia
Brichtová, Námestie 1. mája 8, 811 06 Bratislava,
lydia.brichtova@gmail.com Milada Dobrotková, Čachtická 17, 831 06 Bratislava
dobrotkova@stonline.skAnna
Ghannamová, Hruškový sad 18, 841 06 Bratislava
ghannamova@naruczachrany.sk,
predsednicka@pomocseniorom.skSergej
Kára, Čelakovského 2, 811 03 Bratislava, sergej.kara@vagus.sk Organizáciami
združenými v (neformálnej) Platforme za spravodlivé financovanie
sociálnych služieb sú: Asociácia
poskytovateľov sociálnych služieb Slovenskej republiky Slovenská
katolícka charita Evanjelická
diakonia ECAV na Slovensku Združenie
seniorských prijímateľov sociálnych služieb Nezávislá
platforma SocioFórum, o.z. Asociácia
sestier a pacientov – ASAP POZNÁMKY / vaše reakcie
Ad: Hromadná pripomienka k návrhu zákona o sociálnych službách
1.11.2016 07:26 | julius minarik
Podporujem tuto opravnenu iniciativu
22.10.2016 11:45 | Jozef
21.9.2016 16:28 | Mária Nágelová
26.8.2016 09:06 | Miloš Halas
Súhlasím s priúpomienkami.
25.8.2016 16:05 | Monika Michalkova
Podporujem na 100% a držím palce..
24.8.2016 21:53 | Ivana Bernathová
Priama cesta k opatrovanemu!
24.8.2016 09:46 | Andrea Szépová
24.8.2016 09:19 | Andrea Madunová
podporujem a súhlasím.
23.8.2016 22:11 | Denisa Knapova
23.8.2016 17:01 | Jan Kmet
Suhlasim s textom hromadnej pripomienky ako s docasnym riesenim Financivanie socialnych sluzieb zlyhava a je to evidedentne nielen u nevernych poskytovatelov ale aj u verejnych poskytovatelov Ako verejny poskytovatel mam velky problem najst zamestnancov na viacere pracovne miesta napr sestra opatrovatel pomocna sila do kuchyne a pod z dovodu absolutne nemotivacnej mzdy a na druhej strane znacnej narocnosti prace V zariadenich soc sluzieb uz pracuju iba nadsenci pre ktorych je tato praca poslanim a zaroven musia trpiet tym ze tato praca ich neuzivi Casto maju dve zamestnania aby prezili co sa odraza na ich zdravotnom stave a pracovnom vykone Socialne sluzby na Slovensku predstavuju jednu velku casovanu bombu ak sa urychlene neprijmu zmysluplne opatrenia system soc sluzieb sa zruti
22.8.2016 12:54 | Ľubica Dúbravská
22.8.2016 12:18 | Klára Kissová
22.8.2016 10:44 | Milada Dobrotkova
Financovanie socialnych sluzieb je hanbou kazdej doterajsiej vlady. ODKAZANI su obcania tohoto statu a vlady sa o nich NESTARAJU. Zomieraju bez pomoci, lebo NIE SU PENIAZE!!! Opatrovatelia a sestry su pretazene NEZAPLATENE a chceme od nich usmev, profesionalitu. Politici maju plne usta "deinstitucionalizanie" ale neurobili pre nu NIC. Domacu opateru nevieme a nechceme platit, lebo samospravy na nu nemaju peniaze a stat hovori, ze samosprava na domacu opateru uz dostala peniaze v podielovych daniach. Sestry si platia odkazani z vlastneho a je jedno ako to poskytovatelia prefinancovaju. STALI SME SA HOSPICMI. HANBA, HANBA vsetkym doterajsim vladam. Predkladane riesenie ma zabezpecit, aby sme prezili DO VELKEJ NOVELY (UZ 13-tej!!!).
21.8.2016 06:39 | Renáta Zabáková
20.8.2016 11:43 | Alena Tóthová Súhlasím!!! Malo by sa urýchlene skoncovať so setrenim na chorých v domácom prostredí a ich opatrovatelov!!!Postoj vlády K tejto problematike je už desaťročia diktatorsky, neludsky nepatrí do sociálnej demokracie!!
20.8.2016 11:19 | Peter Šrámka
Súhlasím a držím palce!
20.8.2016 06:38 | Eva Gabrižová
suhlasim je to zle a nie len v socialnych sluzbach
20.8.2016 00:53 | Anna Ghannamová
Nerozumiem Vašej argumentácii. Ak ste zástupca neverejného poskytovateľa, tak nemôžete byť v nejakom relevantnom zisku. Iste sú tu zariadenia, ktoré podnikajú za účelom zisku v sociálnych službách, ale to sú podnikatelia, ktorí môžu mať len samoplatcov, inak by porušili zákon. Väčšina poskytovateľov - neziskových - je zo zákona povinná mať aj audit, takže ich vyúčtovania aj výška zisku, respektíve straty, sú verejné a auditované. Ale súhlasím s Vami, že zákon je celý zlý. Aj s tým, že v systémovo riešení, o ktoré nám nejde teraz, by mal byť príspevok vyplácaný občanovi a on si vyberie.
19.8.2016 21:33 | Mgr. Jana Hiczérová
Oprávnená požiadavka. Súhlasím
19.8.2016 20:54 | Mgr. Iveta Ruzekova
Ako zastupca neverejneho poskytovatela nesuhlasim.... navrh v tomto zneni nic neriesi a je potrebne prekopat cely zakon o soc. sluzbach. Pocnuc od poskytovatelov- ktorymi je dnes kde-kto az po prispevok, ktory kym sa dostane k opatrovanemu "preperu" tri statne institucie. Prispevok na opatrovanie na zaklade posudku o odkazanosti a zaradeni do stupna odkazanosti ma dostat opatrovany a ten nech rozhodne podla vlastnej vole, aku sluzbu si vyberie. Neobjavime Ameriku, tak to funguje aj napr. v Rakusku, kde chodia opatrovat nase kvalifikovane sily. Ak prepocitame naklady na opatrovanie na jedneho seniora v statnom zariadeni-tiez podla stupna odkazanosti, pristaneme na sume, ktorou by senior v pohode uhradil starostlivost o seba aj v svojom domacom prostredi, alebo v zariadeni, ktore si uz aj podla svojich ostatnych prijmov sam vyberie. Zaroven by sme sa nemuseli bavit o nejakych teoretickych standardoch poskytovanych sluzieb, pretoze spokojnost seniorov by bola najlepsou vizitkou- tam, kde by sa im nepacilo, jednoducho by neboli. Povodny system je dlhodobo zastaraly, nefunkcny, a dava priestor len na korupciu- dotacie dostanu len blizky a este blizsi. Zaroven - o neziskovosti istych neziskoviek by sa tu dalo tiez este vela popisat a tiez si myslm, ze ich ziskovost je diametralne odlisna s ich prezentaciou na verejnosti. Som silno presvedcena, ze tu silna lobuje silna skupina velkych hracov na poli poskytovania socialnych sluzieb.

References: § 77
 §78
 § 24

§ 28
 § 78
 § 78
 § 78
 § 78
 § 78
 § 24
 § 28
 § 77
 §
78
 § 78